Osnovna škola Frane Petrića, Cres

Šetalište 20. travnja 56

51557 Cres

KLASA:

URBROJ:

Cres, 2.9. 2020.

**PROTOKOL O ORGANIZACIJI RADA U**

**OSNOVNOJ ŠKOLI FRANE PETRIĆA**

**U ŠKOLSKOJ 2020./2021. GODINI**

**U UVJETIMA VEZANIM UZ PANDEMIJU VIRUSA COVID-19**

Ravnatelj:

Josip Pope, mag. prim. educ.

U Osnovnoj školi Frane Petrića u Cresu u školskoj godini 2020./2021. ukupno je upisano 207 učenika u 15 razrednih odjela:

- 5 razrednih odjela razredne nastave

- 8 razrednih odjela predmetne nastave

- 1 posebni razredni odjel

- 1 odgojnoobrazovna skupina

- Glazbena škola.

Rad se odvija u matičnoj školi.

U svim razrednim odjelima nastava će se odvijati po **modelu A – NASTAVA U ŠKOLI**:

* svi učenici imaju nastavu u školi
* svaki razredni odjel boravi u jednoj prostoriji
* učenici sjede jedan iza drugog ili jedan pored drugog u razmaku 1,5 m
* učenici predmetne nastave nosit će maske u učionici, na hodniku i u prijevozu
* izbjegavanje fizičkog kontakta učenika s učenicima iz drugih razrednih odjela
* prolazak kroz zajedničke prostorije svesti na minimum
* označiti put kretanja kroz hodnike
* organizacija korištenja sanitarnih čvorova
* odgojnoobrazovni rad izvodi se u dvosatu, ponekad trosatu
* nastavni sat traje 45 minuta
* nastava ne počinje u isto vrijeme
* nastava tjelesne i zdravstvene kulture za starije razrede odvijat će se u dvorani, a koliko vremenske prilike dozvole najviše na otvorenom, razredna nastava ima nastavu TZK na otvorenom ili u učionici
* odmori su organizirani u različito vrijeme
* prostorije se čiste na kraju jutarnje smjene
* prehrana organizirana u učionici i u blagavaonici uz poštivanje svih preventivnih mjera
* hrana mora biti pakirana ili unaprijed podijeljena
* vodi se evidencija ulaska i izlaska u školsku zgradu
* mjerenje temperature svim zaposlenicima
* zabranjeni su svi posjeti školi.

1. **ORGANIZACIJA NASTAVE**

Nastavni rad odvija se u jutarnjoj smjeni.

Organizacija nastave po vremenu dolaska u školu:

Tablica 1.

|  |  |  |  |  |  |
| --- | --- | --- | --- | --- | --- |
| **Sat/ ulaz** | **1.ulaz** | **Sat/ulaz** | **2.ulaz** | **Sat/ulaz** | **3.ulaz** |
| 1.sat | 8.00-8.45 | 1.sat | 8.05-8.50 | 1.sat | 8.10-8.55 |
| marenda | 10 minuta | 2.sat | 8.55-9.40 | 2.sat | 9.00-9.45 |
| 2.sat | 8.55-9.40 | 3.sat | 9.45-10.30 | marenda | 10 minuta |
| 3.sat | 9.45-10.30 | marenda | 10 minuta | 3.sat | 9.55-10.40 |
| 4.sat | 10.35-11.20 | 4.sat | 10.40-11.25 | 4.sat | 10.45-11.30 |
| 5.sat | 11.25-12.10 | 5.sat | 11.30-12.15 | 5.sat | 11.35-12.20 |
| 6.sat | 12.15-13.00 | 6.sat | 12.20-13.05 | 6.sat | 12.25-13.10 |

* 1. **Postupak ulaska za učitelje**
* dolazak u školu najkasnije 15 minuta prije ulaska učenika svojeg razreda, kada se ima 1. sat
* obavezno mjerenje temperature prije dolaska na posao
* obavezna dezinfekcija obuće (otirač s dezinfekcijskim sredstvom na glavnom ulazu) i ruku pri ulasku
* poštivanje razmaka od 1,5m.

* + 1. **Mjerenje temperature pri ulasku u školu**
* upravnom osoblju i stručnim suradnicima tajnica mjeri temperaturu i evidentira vrijednosti
* nastavnom osoblju mjere Valentina Bartol (lijevo stepenište i hodnik) i domar Robert Sablić (desno stepenište i gore)
* tehničkom osoblju spremačica mjeri temperaturu.
  1. **Postupak ulaska za učenike**

Učenici ulaze u školu u razmaku od 5 minuta budući da škola ima tri ulaza i postoji mogućnost organizacije koridora kretanja uz poštivanje svih epidemioloških mjera.

Tablica 2.

Raspored ulaska u školsku zgradu (po ulazima):

|  |  |  |  |
| --- | --- | --- | --- |
| 1. **ulaz**   **(ulaz za invalide)** | 1. **ulaz**   **(glavni ulaz)** | 1. **ulaz**   **(kod dvorane)** | **Napomena** |
| Vrijeme ulaska: 8.00 sati | Vrijeme ulaska: 8.05 sati | Vrijeme ulaska: 8.10 sati |  |
| 1.a | 5.a; 5.b | 3.a; 3.b |  |
| 2.a | 6.a; 6.b | 4.a |  |
| OOS | 8.a; 8.b | 7.a; 7.b |  |
|  | PRO |  |  |

* + 1. **RAZREDNA NASTAVA**
       1. **Ulazak učenika razredne nastave**

- učiteljica dočekuje učenike na ulasku u školsku zgradu

- pri ulasku učenici mogu dezinficirati ruke

- označenim putem dolaze do garderobnog ormarića gdje obuvaju papuče

- po ulaska u učionicu obavezno peru ruke, prema uputama o pranju ruka.

Učenici razredne nastave su u svojim matičnim učionicama.

* + - 1. **Boravak u školi učenika razredne nastave**
* učenici borave samo u svojoj učionici uz nazočnost učitelja
* nema školskog zvona
* tijekom jednog nastavnog dana s učenicima borave najviše 3 učitelja
* učenici i njihova učiteljica za vrijeme nastave ne koriste masku, osim zbog zdravstvenog stanja izdvojenim slučajevima, predmetni učitelji obavezno nose masku
* za vrijeme nastave nitko ne smije ulaziti u učionicu - roditelji, spremačica, drugi učitelj koji nema obvezu rada u tom odjelu, stručni suradnik i ostali.
* učenici se smiju družiti samo unutar svojeg razreda poštujući propisane epidemiološke mjere
* preporuča se da učenici donose marendu od kuće, ako se uzima školska marenda ona mora biti upakirana i dostavljena pred razred. Marenda se jede u razredu uz nazočnost učitelja. Obavezno pranje ruku prije jela.
  + - 1. **Učitelji u razrednoj nastavi**
* borave isključivo u učionici
* nije dozvoljeno grupiranje učitelja i okupljanje u zbornici.
  + 1. **PREDMETNA NASTAVA**

Svaki razredni odjel ima svoju učionicu, a svaki učenik određeno i označeno mjesto sjedenja.

Tablica 3.

Predmetna nastava smještena je u slijedećim učionicama:

|  |  |  |
| --- | --- | --- |
| **RAZRED** | **UČIONICA** | **Broj učenika** |
| **5.a** | Hrvatski jezik, gore | 11 |
| **5.b** | Matematika | 12 |
| **6.a** | Povijest | 15 |
| **6.b** | Geografija | 16 |
| **7.a** | Engleski jezik | 13 |
| **7.b** | Kemija | 12 |
| **8.a** | Hrvatski jezik, dolje | 14 |
| **8.b** | Fizika | 16 |
| **PRO** | Tehnička kultura | 3 |

* + - 1. **Ulazak učenika predmetne nastave u školu**

- učenici predmetne nastave ulaze prema rasporedu u tablici 2.

- učitelj koji ima 1. sat dočekuje učenike na ulasku u školsku zgradu

- pri ulasku učenici dezinficiraju ruke i odlaze do garderobnih ormarića gdje obuvaju papuče

- učenici vođeni učiteljem dolaze do matične učionice i sjedaju u klupu na svoje radno mjesto (učitelji mogu na klupama označiti mjesto za svakog pojedinog učenika).

**1.2.2.2. Boravak u školi učenika predmetne nastave**

- učenici borave samo u svojoj učionici uz nazočnost učitelja.

- nema školskog zvona

- tijekom jednog nastavnog dana s učenicima borave najviše 3 učitelja

- učenici i njihovi učitelji za vrijeme nastave koriste masku, osim zbog

zdravstvenog stanja izdvojenim slučajevima

* za vrijeme nastave nitko ne smije ulaziti u učionicu - roditelji, spremačica, drugi učitelj koji nema obvezu rada u tom odjelu, stručni suradnik i ostali.
* učenici se smiju družiti samo unutar svojeg razreda poštujući propisane epidemiološke mjere
* preporuča se da učenici donose marendu od kuće. Prehrana organizirana u u blagavaonici bit će uz poštivanje svih preventivnih mjera
* obavezno pranje ruku prije jela.
  + - 1. **Učitelji u predmetnoj nastavi**
* moraju poštivati razmak od 1,5 m
* nije dozvoljeno grupiranje
* nije dozvoljeno okupljanje u zbornici i unutar škole.
  + 1. **GLAZBENA ŠKOLA**

Glazbenu školu pohađa 27 učenika. Rad Glazbene škole u potpunosti će biti organiziran prema Preporukama za rad umjetničkih škola tijekom epidemije koronavirusa (COVID-19) koje je izdao Hrvatski zavod za javno zdravstvo 29. kolovoza 2020. godine, a uključuju Preporuke za rad glazbenih škola tijekom epidemije koronavirusa (COVID-19) od 18. svibnja 2020. godine.

1. **OSTALE AKTIVNOSTI U ŠKOLI**

Maske su obavezne za vrijeme boravka u školi za sve učenike predmetne nastave, kao i njihove učitelje/učiteljice. Škola je nabavila zaštitne maske za zaposlenike i učenike. Maske su obavezne po hodnicima za sve koji borave u školi.

Rad u informatičkoj učionici moguć je uz obaveznu dezinfekciju kompletne učionice i informatičke opreme između razrednih odjela.

Produženi boravak organizirat će se s učenicima poštujući sve propisane preventivne mjere – dvije mješovite skupine ( dopuštenje Odlukom Stožera civilne zaštite Grada Cresa).

Izborni programi ostvarivat će se u cijelosti u školi s učenicima poštujući sve propisane preventivne mjere – mješovite skupine ( dopuštenje Odlukom Stožera civilne zaštite Grada Cresa).

Izvannastavne aktivnosti, dopunska i dodatna nastava ostvarivat će se online.

Učionice učenici ne napuštaju osim u nuždi, tj. odlasku na toalet. Učenici koriste njima namijenjen sanitarni čvor.

Tablica 3.

Raspored korištenja sanitarnih čvorova:

|  |  |  |  |  |
| --- | --- | --- | --- | --- |
| **Sanitarije kod dvorane** | **Toalet za invalide** | **Sanitarije gore kod tribina** | **Sanitarije kod likovnog** | **Napomena** |
| 1.a | Učenica drugog razreda | 5.a | 5.b |  |
| 2.a |  | 6.a | 7.b |  |
| 3.a |  | 7.a | 8.b |  |
| 3.b |  | 8.a | PRO |  |
| OOS |  | 6.b | 4.a |  |

Spremačica će redovito obilaziti sanitarne čvorove i dezinficirati prostor nakon korištenja.

Poslije nastave će se učionice dezinficirati, a za vrijeme nastave maksimalno provjetravati dok vremenski uvjeti to dopuštaju. U učionicama su spremačice obavezne dezinficirati podove, klupe, stolice, informatičku opremu, police, ploče, pametne ploče i pametne ekrane, kvake na vratima, na stepeništima rukohvate.

Učitelji su obavezni pridržavati se propisane distance. Sva komunikacija s učiteljima/učiteljicama tijekom pandemije biti će online kad god je to moguće.

Knjige iz školske knjižnice u ime učenika podižu učitelji bez ulaska u knjižnicu uz obavezno nošenje zaštitne maske. Po povratu, knjige trebaju odležati 72 sata do sljedeće posudbe.

Roditeljski sastanci i informacije tijekom pandemije održavat će se putem Teamsa, mailom, viber grupama, telefonom ili nekim drugim dogovorenim komunikacijskim kanalima.

Sjednice Učiteljskog i razrednih vijeća odvijat će se tijekom pandemije putem Zooma i Teamsa, a Vijeća roditelja i školski odbor telefonom i mailom.

Roditeljima nije dopušten dolazak u školu osim ako to ne zahtijevaju posebni uvjeti. Svi ostali koji zbog nekog razloga moraju ući u školu obavezni su se unaprijed najaviti i pričekati da ih netko uvede u školu. Na ulasku u školu bit će postavljeno zvonce i napisan telefonski broj u školi koji posjetitelj može nazvati da objasni razlog dolaska.

Prijem prvašića biti će organiziran u višenamjenskoj dvorani uz poštivanje epidemioloških mjera i uz prisustvo oba roditelja (bit će po tri stolice grupirane – roditelji i učenik/ca prvog razreda).

Podjela udžbenika i potpisivanje prijema udžbenika bit će prvog dana nastave, prvi školski sat koji je ujedno i sat razrednog odjela.

Učionica Vjeronauka postaje prostorija za izolaciju.

Izleti, ekskurzije i priredbe odgađaju se za vrijeme trajanja pandemije te će u Školski kurikulum i Godišnji plan i programa rada škole biti uključeni po prestanku pandemije.